Daniel Ricciardo

Daniel Joseph Ricciardo (lahir pada 1 Julai 1989 di Perth, Australia Barat) ialah seorang pemandu kereta lumba, yang kini bersaing dalam Formula Satu untuk pasukan Scuderia Toro Rosso. Beliau memenangi kejuaraan British Formula Three pada tahun 2009. Selepas Mark Webber mengumumkan persaraannya dari Formula 1, Daniel Ricciardo disahkan sebagai pengantinya di Red Bull untuk tahun . Beliau akan menjadi rakan sepasukan Sebastian Vettel, yang kini merupakan Juara Dunia sebanyak tiga kali dan pendahulu kejuaraan tahun 2013.

 Kerjaya 
 Formula Satu 
Ricciardo memandu sebuah kereta Formula Satu buat kali pertama apabila beliau memandu untuk Red Bull Racing pada acara Ujian Pemandu Muda di Circuito de Jerez selama tiga hari, 1-3 Disember 2009. Pada hari terakhir ujian, beliau mencatat masa terpantas dalam ujian tersebut. Pengurus pasukan Red Bull Racing, Christian Horner, mengatakan bahawa Ricciardo mungkin akan menggantikan juara World Series 2010, Brendon Hartley, sebagai pemandu ujian dan simpanan pasukan. Namun begitu, Ricciardo dan Hartley berkongsi tugas pemandu ujian dan simpanan untuk kedua-dua pasukan Red Bull dan Scuderia Toro Rosso, sehinggalah Hartley dikeluarkan daripada pasukan Red Bull Junior.

Pada 11 November 2010, Daniel Ricciardo telah disahkan sebagai pemandu tunggal untuk mewakili Red Bull Racing pada acara Ujian Pemandu Muda di Litar Yas Marina pada 16-17 November. Dalam pengumuman tersebut, beliau berkata, "Saya tidak sabar memandu kereta Formula Satu Red Bull Racing sekali lagi." Ricciardo terus menunjukkan kehebatannya dengan menguasai acara tersebut. Beliau merekodkan masa yang lebih pantas daripada masa pusingan kelayakan Juara Dunia 2010, Sebastian Vettel, Sabtu sebelum ini.
Beberapa hari selepas melengkapkan sesi ini, Ricciardo telah disahkan sebagai pemandu ujian dan simpanan bagi pasukan Toro Rosso bagi musim 2011, dan akan mengambil bahagian pada sesi latihan pertama bagi setiap perlumbaan. Ketua pasukan Toro Rosso, Franz Tost, menyatakan bahawa, "terdapat ramai pemandu muda yang bersemangat dan pemandu semasa kami amat bagus", merujuk kepada pemandu Toro Rosso pada masa itu, Jaime Alguersuari dan Sébastien Buemi. Ricciardo juga memandu untuk Toro Rosso pada sesi ujian pra-musim 2011.

Di Grand Prix Australia, Ricciardo mendapat tempat ke-16 pada sesi latihan bebas pertama. Beliau mendapat tempat kelapan pada sesi latihan di Grand Prix Turki, satu tempat di hadapan Sébastien Buemi.

 HRT (2011) 
Pada 30 Jun 2011, Daniel Ricciardo menandatangani kontrak bersama Hispania Racing, dengan menggantikan Narain Karthikeyan untuk kesemua baki perlumbaan musim 2011 kecuali Grand Prix India, di mana Karthikeyan menggantikan Vitantonio Liuzzi.

Di Abu Dhabi, Daniel Ricciardo bersara selepas mengalami masalah mekanikal, dan pada perlumbaan terakhir musim di Grand Prix Brazil, Daniel Ricciardo mendapat tempat ke-20 setelah bermula dari tempat ke-22.

 Toro Rosso (2012-2013) 
Pada 14 Disember 2011, ia telah disahkan bahawa Ricciardo akan memandu untuk Scuderia Toro Rosso bagi musim 2012, bersama-sama pelumba Perancis, Jean-Éric Vergne.

Di Grand Prix Australia pada 18 Mac 2012, Daniel Ricciardo berjaya menamatkan perlumbaan di hadapan rakan sepasukan, Vergne, setelah mendapat tempat kesembilan, dan mendapatkan dua mata Kejuaraan Dunia.

Di Malaysia, beliau mendapat tempat ke-12, setelah menjadi pelumba yang pertama untuk menukar tayar hujan kepada tayar cuaca kering. Di Bahrain, beliau berlumba di tempat keenam, namun menamatkan perlumbaan di tempat ke-15. Di Grand Prix Monaco, beliau bersara buat kali pertama pada musim ini setelah bermula dari tempat ke-15.

Pada 31 Oktober 2012, Toro Rosso mengumumkan bahawa mereka telah menandatangani semula Daniel Ricciardo untuk musim 2013.

 Red Bull (2014) 
Pada 2 September 2013, Daniel Ricciardo diumumkan sebagai penganti untuk Mark Webber di Red Bull secara langsung di stesen televisyen Austria, Servus TV. Beliau akan menjadi rakan sepasukan Sebastian Vettel, yang kini merupakan Juara Dunia sebanyak tiga kali dan pendahulu kejuaraan tahun 2013.

 Rekod perlumbaan 
 Ringkasan kerjaya 
 Musim Siri Pasukan Perlumbaan Kemenangan P/Pertama P/Terpantas Podium Mata Kedudukan 2005 Western Australian Formula Ford Champ. Privateer 3 0 0 ? 0 74 Ke-8 2006 Formula BMW Asia Eurasia Motorsport 19 2 3 3 12 231 Ke-3 Formula BMW UK Motaworld Racing 2 0 0 0 0 3 Ke-20 Formula BMW World Final Fortec Motorsport 1 0 0 0 0 N/A Ke-5 2007 Formula Renault 2.0 Italy RP Motorsport 14 0 0 0 0 196 Ke-6 Eurocup Formula Renault 2.0 4 0 0 0 0 0 NC 2008 Formula Renault 2.0 WEC SG Formula 15 8 9 7 11 192 Pertama Eurocup Formula Renault 2.0 18 6 5 5 7 136 Ke-2 Formula Three Euroseries 2 0 0 0 0 N/A NC† Masters of Formula 3 1 0 0 0 0 N/A NC 2009 British Formula Three Championship Carlin Motorsport 20 7 6 5 13 275 Pertama Masters of Formula 3 1 0 0 0 0 N/A NC Formula Renault 3.5 Series Tech 1 Racing 2 0 0 0 0 0 Ke-34 Macau Grand Prix Carlin 1 0 0 0 0 N/A NC 2010 Formula Renault 3.5 Series Tech 1 Racing 16 4 8 5 8 136 Ke-2Formula SatuToro Rosso Pemandu ujian 2011 Formula Renault 3.5 Series ISR 12 1 2 3 6 144 Ke-5Formula SatuScuderia Toro Rosso Pemandu ujianFormula SatuHRT F1 Team 11 0 0 0 0 0 Ke-27 2012Formula SatuScuderia Toro Rosso 20 0 0 0 0 10 Ke-18 2013Formula SatuScuderia Toro Rosso 12 0 0 0 0 18* Ke-13*
* Musim sedang dijalankan.

 Keputusan lengkap Formula Satu 
(kunci)
Tebal - Petak pertama Condong - P.Terpantas
 Tahun Kemasukan Casis Enjin 1 2 3 4 5 6 7 8 9 10 11 12 13 14 15 16 17 18 19 20 WDC Mata  Scuderia Toro Rosso Toro Rosso STR6 Ferrari 056 2.4 V8 AUSTD MALTD CHNTD TURTD ESPTD MONTD CANTD EURTD Ke-27 0 Hispania Racing F1 Team Hispania F111 Cosworth CA2011 V8 GBR19 GER19 HUN18 BELRet ITANC SIN19 JPN22 KOR19 IND18 ABURet BRA20  Scuderia Toro Rosso Toro Rosso STR7 Ferrari 056 2.4 V8 AUS9 MAL12 CHN17 BHR15 ESP13 MONRet CAN14 EUR11 GBR13 GER13 HUN15 BEL9 ITA12 SIN9 JPN10 KOR9 IND13 ABU10 USA12 BRA13 Ke-18 10 2013 Scuderia Toro Rosso Toro Rosso STR8 Ferrari 056 2.4 V8 AUSRet MAL18† CHN7 BHR16 ESP10 MONRet CAN16 GBR8 GER12 HUN13 BEL10 ITA7 SIN KOR JPN IND ABU USA BRA Ke-13* 18*
 Tidak menamatkan perlumbaan, namun diklasifikasikan kerana melengkapkan lebih daripada 90% jarak perlumbaan.
* Musim sedang dijalankan.

 Rujukan 

 Pautan luar 

 Laman sesawang rasmi
 Profil di Driver Database



Kategori:Kelahiran 1989
Kategori:Orang hidup
Kategori:Pemandu Formula Satu Australia
Kategori:Pemandu kereta lumba Australia